《和人观张园车马》
清代·林旭

春去初添车马狂，幔缨御者意扬扬。看街楼阁人垂手，过眼云烟鉴眩光。

趯趯散眠芳草地，盈盈归去牡丹坊。难知此日园林价，莫转诗人锦绣肠。

作者简介：（1875—1898）清福建侯官人，字暾谷，号晚翠。光绪十九年举人。任内阁中书。倡闽学会，又助康有为开保国会。百日维新间，与谭嗣同等四人以四品卿衔入军机，参与新政。政变起，被捕遇害。为戊戌六君子之一。有《晚翠轩诗集》。